उत्तराखंड के धार्मिक स्थल में माथा टेकने गई तो फंसी, नेपाल भागने की फिराक में थी
लुधियाना में लूट की मास्टर माइंड डेहलों की रहने वाली डाकू हसीना मनदीप कौर उर्फ मोना और उसके पति जसविंदर सिंह जस्सा को पंजाब पुलिस ने ओपन चैलेंज दे दिया है। आज लुधियाना पुलिस ने सोशल मीडिया पर पोस्ट लिया है कि वांटे मनदीप कौर
लुधियाना में ATM कैश कंपनी CMS में साढ़े 8 करोड़ लूट की मास्टरमाइंड मनदीप कौर उर्फ मोना गिरफ्तार हो गई है। पंजाब पुलिस ने मोना को उसके पति जसविंदर के साथ उत्तराखंड से पकड़ा है। वह यहां एक धार्मिक स्थल में माथा टेकने गई थी।
दरअसल, मोना ने वारदात से पहले मन्नत मांगी थी कि अगर वह लूट करने में कामयाब हो गए तो धार्मिक स्थल जाएंगे। लूट के बाद वह पति के साथ माथा टेकने पहुंची। यहां माथा टेकने के समय की फोटो भी शेयर की थी। इससे पहले उसने अपनी मां को फोन भी किया था। कॉल ट्रेसिंग पर पुलिस को पता चला कि वह उत्तराखंड में है। पुलिस की टीमें तुरंत उत्तराखंड रवाना हो गई।
इस बीच जब माथा टेक कर जब मनदीप कौर पति के साथ वापस आ रही रही थी तो इंस्पेक्टर बेअंत जुनेजा ने इन्हें दबोचा। उसकी पहचान कपड़ों और जूतों से की हुई। मोना अपने पति के साथ नेपाल भागने की फिराक में थी। इसके लिए उसे हुलिया बदलने की भी कोशिश की।
इसके साथ यही भी खुलासा हुआ कि वारदात के बाद मोना और उसका पति रिश्तेदार के घर रुके थे। इस दौरान उन्होंने किसी से भी फोन पर बात नहीं की। यहां से वह उत्तराखंड रवाना हुए। यह भी पता चला है कि 29 साल की मनदीप की पटियाला में 2018 में शादी हुई थी। यहां उसका तलाक हो गया था।
गिद्दड़बाहा से 9वां आरोपी गिरफ्तार
इसके साथ पुलिस ने एक और आरोपी गुलशन को गिद्दड़बाहा से गिरफ्तार किया है। उससे पुलिस ने 21 लाख रुपए रिकवर किए हैं। उसकी गिरफ्तारी के साथ ही मामले में गिरफ्तार आरोपियों की संख्या 9 हो गई है।
वहीं इस मामले में अभी तक 3 और आरोपी पकड़ने बाकी हैं। इनमें गोपा, नन्नी और सनी शामिल है। इनकी गिरफ्तारी के लिए पुलिस छापामारी कर रही है। पुलिस के मुताबिक अभी तक 5 करोड़ 96 लाख रुपए रिकवर हो चुके हैं।
DGP गौरव यादव बोले- 100 घंटे के भीतर मास्टरमाइंड को पकड़ा
DGP गौरव यादव ने ट्वीट कर मोना और उसके पति की गिरफ्तारी की जानकारी दी थी। उन्होंने कहा कि 100 घंटे के भीतर मास्टरमाइंड को पकड़ लिया गया। काउंटर इंटेलिजेंस की मदद से लुधियाना पुलिस टीम ने यह कार्रवाई की।
इससे पहले पंजाब पुलिस ने उसे ओपन चैलेंज दिया था। लुधियाना पुलिस ने सोशल मीडिया पर पोस्ट डालकर लिखा था कि मनदीप कौर उर्फ मोना और जसविंदर सिंह तुम जितना तेज भाग सकते हो भाग लो, लेकिन तुम बच नहीं सकते। तुम्हें जल्द पिंजरे में डाल दिया जाएगा।
बता दें कि मनदीप कौर मोना ने कंपनी के कर्मचारी मनजिंदर मनी के साथ मिलकर पूरी लूट की वारदात की थी। जिसमें मनदीप का पति जसविंदर सिंह और भाई भी शामिल थे।
मंदीप मोना पटियाला से ट्रेन के जरिए पहुंची ऋषिकेश
मंदीप मोना अपने रिश्तेदार के घर पटियाला नजदीक रुकी थी। 13 जून को वह ट्रेन के जरिए ऋषिकेश पति सहित पहुंची। मोना ने ऋषिकेश में रात होटल में गुजारी। इस बीच अगली सुबह वह टेक्सी के जरिए
श्री हेमकुंट साहिब के लिए रवाना हुई। मोना और उसके पति ने अपने पहचान छिपाने के लिए हुलिया भी बदला था। महिला ने चुन्नरी से मुंह छिपाया हुआ थ। पति जसविंदर ने पगड़ी माथे के नीचे तक बांध रखी थी।
21 किलो मीटर यात्रा की पैदल
करोड़ों रुपया होने के बावजूद मंदीप मोना ने श्री हेमकंट साहिब की यात्रा 21 किलो मीटर पैदल की है। पुलिस हैलीकाप्टर आदि की टिकटों में उसकी तालाश करती रही। पुलिस को शक था कि पैसा अधिक आ जाने के कारण वह हैलीकाप्टर सेवा का इस्तेमाल कर सकती है।
लुधियाना पुलिस की तरफ से जारी मनदीप मोना की तस्वीरें...
आरोपियों को पकड़ने में 1 करोड़ खर्च
लुधियाना के पुलिस कमिश्नर मनदीप सिद्धू पहले ही कह चुके हैं कि अब तक आरोपियों को पकड़ने के लिए 1 करोड़ के करीब रुपए खर्च हो चुके हैं। इसके साथ पैसों की खोज के लिए कर्मचारियों को सीवरेज लाइनों में घुसना पड़ा। आरोपियों ने वारदात वाले दिन काले कपड़े पहनने की योजना बनाई थी, ताकि रात के समय कुछ नजर ना आए। उन्होंने बताया था कि मामले को सुलझाने में जितना भी खर्च आ रहा है, उसे कंपनी से ही वसूलने के लिए DGP से चर्चा चल रही है।
बचपन से नाना-नानी के पास रही मोना
मोना बचपन से अपने नाना-नानी के पास रही है। डेहलों में वह आती जाती रहती थी। कुछ सालों से वह यहीं रहने लगी थी। बड़ा भाई काका अकसर मोना की हरकतों को लेकर उसका विरोध करता रहा है। कई-कई दिन वह घर से बाहर ही रहती थी। मोना की ये तीसरी शादी है। बरनाला के जसविंदर सिंह से 4 महीने पहले ही उसने शादी की है। इस बीच उसने मनजिंदर मनी को भी अपने ट्रैप में ले लिया।